cyanic-selkie/wikianc huggingface dataset:
Ян Тарасевіч
Біяграфія
У 1921 г. у выніку Брэсцкага міру Саколка, знаходзячыся  ў некалькіх кіламетрах ад мяжы з Беларуссю, адыходзіць да Польшчы. Ян Тарасевіч аказваецца за мяжой. На працягу многіх гадоў ён неадлучна жыве ў сваім маёнтку. Па ўспамінах мясцовых жыхароў кампазітар мала ўвагі надаваў гаспадарцы, аддаючы весь свой час музыцы. Многія яго творы навеяныя атмасферай, што панавала вакол маёнтка, ён адчувае добразычлівасць мясцовых жыхароў. У падзяку кампазітар прысвячае ім свой твор «Банальны вальс».
У 1939 г. пасля ўводу савецкіх войскаў Я. Тарасевич пакідае свой маёнтак і едзе ў Латвію, каб перачакаць «ліхія часы». З прыходам Савецкай улады маёнтак Я. Тарасевіча  нацыяналізаваны, а ўсе землі раздадзеныя мясцовым сялянам. Калі ж ён вяртаецца ў родныя мясціны ў 1942 г., то знаходзіць свой дом разбураным.
Шуя (Карэлія)
Шуя (Шу́я, Šuoju, Suoju) — пасёлак у Прыанежскім раёне Рэспублікі Карэлія, адміністрацыйны цэнтр Шуйскага сельскага паселішча. Знаходзіцца на беразе ракі Шуя. Упершыню згадваецца ў пісцовых кнігах Абанежскай пяціны ў 1496 годзе. У 1947—1963 гадах пасёлак уваходзіў у склад Петразаводска. З 1956 па 1991 год меў статус пасёлка гарадскога тыпу. У 1977—1991 гадах у пасёлку дзейнічаў рыбаводны завод.
Ян Тарасевіч
Біяграфія
Памёр кампазітар ў 1961 годзе, і па завяшчанні быў пахаваны на праваслаўных могілках у г. Саколка.
Творчасць
Жывучы на ​​тэрыторыі Польшчы, Ян Тарасевіч не страціў сувязі з беларускай культурай. Асновай многіх з яго тварэнняў стаў беларускі музычны фальклор, вакальныя творы на вершы беларускіх паэтаў. Пасля сябе Ян Тарасевіч пакінуў 110 твораў розных жанраў. Гэта творы для фартэпіяна, хору, камерна-інструментальныя творы, песні і рамансы, а таксама адзін незавершаны фартэпіянны канцэрт.
Ні пры жыцці, ні пасля смерці творчасць Яна Тарасевіча не была прызнана ў асяроддзі польскіх кампазітараў. Толькі з моманту перадачы ў 1997 г. музычнай спадчыны кампазітара Беларусі пачынаецца адраджэнне цікавасці да яго мастацтва.
Памяць
У 2000 г. па ініцыятыве «Беларускай капэлы» у Варшаве выходзіць дыск, у які ўвайшлі 24 вакальных і фартэпіянных творы кампазітара, выкананыя артыстамі Беларускай дзяржаўнай філармоніі і Нацыянальнага акадэмічнага Вялікага тэатра оперы і балета Рэспублікі Беларусь.
У 2001 г. у Мінску выйшла кніга В. Скорабагатава «Абышоўся без славы …: Кампазітар Ян Тарасевіч». У сярэдзіне 2007 г. Беластоцкім тэлебачаннем зняты дакументальны фільм «Забыты кампазітар — Ян Тарасевіч».
У 2011 г. у Гродне і Саколцы ў памяць пра Яна Тарасевіча адкрыты мемарыяльныя дошкі.
У 2013 г. у Беластоку прайшоў фестываль імя Яна Тарасевіча, прысвечаны музыцы Вялікага Княства Літоўскага.
Ізяслаў Уладзіміравіч
Ізяслаў Уладзіміравіч, хроснае імя невядома (Изѧславъ;  —, Полацк) — князь полацкі (каля 988—1001), продак роду полацкіх князёў Ізяславічаў.
Стралкі (Шумілінскі раён)
Стралкі́ (, Стрелки) — вёска ў Шумілінскім раёне Віцебскай вобласці. Уваходзіць у склад Каўлякоўскага сельсавета.
Ізяслаў Уладзіміравіч
Старшынство і маленства
Сын кіеўскага князя Уладзіміра Святаславіча і полацкай князёўнай Рагнеды Рагвалодаўны. На думку даследчыкаў, Рагнеда была другой з шасці дахрысціянскіх жонак Уладзіміра.
Ізяслаў нарадзіўся да 980 года, быў маладзейшы за Вышаслава, а старшынство сярод астатніх сыноў Уладзіміра цяпер дыскусійнае. У кожным разе, Ізяслаў адзін са старэйшых, разам са Святаполкам і Яраславам, адны даследчыкі лічаць яго другім, іншыя — трэцім або чацвёртым, бо ў гэтым разыходзяцца самі раннія крыніцы. Таксама дыскусійная і колькасць дзяцей Рагнеды, пэўна не вядома ці былі ў Ізяслава адзінаўтробныя браты і сёстры, бо і ў гэтым крыніцы разыходзяцца.
Так, Аповесць мінулых часоў (АМЧ) ставіць Яраслава перад Святаполкам, такім чынам Ізяслава можна ўспрымаць нават як чацвёртага, але цяпер некаторыя даследчыкі лічаць старшынство Святаполка перад Яраславам даведзеным, а Наўгародскі першы летапіс проста называе Ізяслава другім. Паводле адных спісаў АМЧ, у Рагнеды было 4 сыны і 2 дачкі, Ізяслаў названы сярод іх першым, а Лаўрэнцеўскі летапіс спіс кажа пра Ізяслава як адзінае дзіцё Рагнеды. Пытанне старшынства сыноў Уладзіміра звязана з праблемамі храналогіі гісторыі Русі ў X ст., яна даецца крыніцамі вельмі ўмоўна.
Уладзімір называў дзяцей паводле пэўнай сістэмы, аснова -слаў іх імён мусіла падкрэсліць сувязь з дзедам — кіеўскім князем Святаславам Ігаравічам, у чым імі была такая самая аснова. Аснова ізя- ад изѧти — узяць, імаверна, імя Ізяслаў значыла «узяты/абраны славай». Імёны нададзеныя Уладзімірам сваім дзецям заклалі аснову родавага іменаслова яго нашчадкаў, пазней імя Ізяслаў ужывалася Рурыкавічамі агулам.
Каля 987 года Рагнеда няўдала замахнулася на Уладзіміра, прычыны і акалічнасці ўчынку цяпер дыскусійныя. Уладзімір думаў за гэта забіць яе, загадаў апрануць княжацкі ўбор і чакаць. Навучаны маці Ізяслаў з мячом у руках сімвалічна выступіў на яе абарону перад Уладзімірам. Заступніцтва сына ўразіла Уладзіміра, ён звярнуўся па раду баяр.
Атрыманне ўдзела
Паводле Лаўрэнцеўскага спісу АМЧ, баяры параілі не забіваць Рагнеду, а аднавіць яе отчыну і даць ёй з сынам. Так Уладзімір і зрабіў. Таксама Уладзімір заснаваў новы «горад» і назваў яго ў імя сына Ізяслаўлем (цяпер Заслаўе), мэты гэтага ўчынку цяпер дыскусійныя, бо паводле АМЧ Ізяслаў адразу атрымаў Полацк. Паводле пазнейшых паданняў, Рагнеда з сынам пэўны час жыла ў Ізяслаўлі, але верагоднасць гэтых звестак на ўзроўні гарадскіх легенд.
Па мячы Ізяслаў быў нашчадкам Рурыка, дарэвалюцыйныя расійскія генеолагі ўключалі яго ў 5-е пакаленне Рурыкавічаў, а па кудзелі — нашчадкам Рагвалода. Атрыманне Полацкае княства як отчыны маці, а не бацькі, у пэўным сэнсе аднаўляў яго самастойнасць, а таксама ўзнаўляла родавую лінію полацкіх князёў ад Рагвалода — нашчадкаў Ізяслава сучаснікі часам разглядалі як «Рагваложых унукаў».
Княжанне
Пра княжанне Ізяслава нічога пэўнага не вядома. Аднак, у яго час, каля 991—992 гадоў, было створана Полацкае епіскапства, адно з першых у Кіеўскай дзяржаве, распаўсюджвалася хрысціянства, што спрыяла пашырэнню пісьменства.
Памёр Ізяслаў пры жыцці бацькі ў 1001 годзе, Рагнеда памерла годам раней. Пакінуў з невядомай імем жонкай сыноў Усяслава і Брачыслава. Полацкі сталец перайшоў у спадчыну сынам Ізяслава, напэўна, гэта пацвярджае гіпотэзу, што вярнуўшы Рагнедзе отчыну Уладзімір вылучыў гэтыя ўладанні з агульнага спадкавання сваіх нашчадкаў — «лесвічнага права», калі ўладанні пераходзілі малодшым братам, а потым старэйшым пляменнікам памерлага, а не сынам, у асобнае ўладанне Ізяслава і яго нашчадкаў.
Паводле позняга Ніканаўскага летапіс, Ізяслаў быў «ціхі і лагодны, і памяркоўны, і міласцівы, і любіў вельмі і ўшаноўваў святарскі чын манаскі, і рупліва перачытваў боскія пісанні, і пазбягаў нікчэмнай мітусні, і слёзны быў, і спагадны, і доўгацярплівы…». Некаторыя даследчыкі звяртаюць увагу, што Ізяслаў першым з князёў Рурыкавічаў названы "кніжнікам", але верагоднасць Ніканаўскага летапісу датычна гэтых характарыстык нізкая.
Сям’я
Пра жонку Ізяслава Уладзіміравіча няма пэўных звестак. Даследчыкамі выказваліся здагадкі, што яна магла паходзіць з мясцовай арыстакратыі, што спрыяла трываласці спадкавання полацкага стальца сынамі і ўнукамі Ізяслава.
Старшынство паміж сынамі Ізяслава дыскусійнае, ёсць аргументы на карысць старшынства Усяслава Ізяславіча (990-я — 1003), які памёр малалетнім, і Брачыслаў Ізяславіч (990-я — 1044) мог яму спадкаваць.
Пячатка і княжацкі знак
Працяглы час асабістым знакам князя называлі трызуб з крыжападобнай вяршыняй сярэдняга зуба, які быў выяўлены на пячатцы, знойдзенай у Ноўгарадзе падчас раскопак Валянцінам Яніным і атрыбутаваны полацкаму князю Ізяславу Уладзіміравічу. З такой прычыны, напрыклад, гэты знак выяўлены на гербе Заслаўя, пачатак чыёй гісторыі звязваюць з Ізяславам Уладзіміравічам. Аднак ад пачатку не было навуковага кансэнсусу пра выгляд і атрыбуцыю знака, пазней з’явілася іншае прачытанне надпісу на пячатцы, што ўзмацніла няпэўнасць у гэтым пытанні. Імаверна нашчадкі Ізяслава ў XII ст. карысталіся рознымі варыянтамі трызуба, але для атаяснення кожнага знака з пэўным князем бракуе звестак.
Шлем
У красавіку 2019 года ў Бабруйску, пры паглыбленні дна Бярэзіны, рабочыя выпадкова выявілі шлем. Унікальны артэфакт добра захаваўся, бо ўвесь час знаходзіўся ў вадзе. Перыяд бытавання падобных шлемаў — X—XI стст. Вонкавы выгляд шлема сведчыць, што ён зроблены на заказ, у адным асобніку, магчыма, скандынаўскім збройнікам. Беларускі гісторык Ігар Марзалюк, выказаў меркаванне, што шлем, хутчэй за ўсё, належаў полацкаму князю Ізяславу.
Украінскі гісторык Арцём Папакін расказаў, што нельга дакладна вызначыць прыналежнасць гэтага артэфакта. Большасць з такіх шаломаў маглі трапіць на тэрыторыю Цэнтральнай і Усходняй Еўропы пасля разгрому Хазарскага каганата, і магчыма, яны пазначаюць удзельнікаў тых падзей, якія маглі іх вывезці як трафеі. Таму і на тэрыторыі Беларусі такі шалом мог з’явіцца з воінам, які ўдзельнічаў у паходзе 960-х гадоў. Шалом мог належаць заможнаму, вялікаму вядомаму воіну, бо большасць шаломаў гэтага тыпу былі пазалочаныя, яны даволі складаныя для вырабу. Але пэўна ідэнтыфікаваць знаходку з гістарычнай асобай немагчыма.
NGC 1784
NGC 1784 (іншыя абазначэнні — MCG -2-13-42, IRAS05030-1156, PGC 16716) — спіральная галактыка з перамычкай (SBc) ў сузор’і Заяц.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Спіс аб’ектаў Сусветнай спадчыны ЮНЕСКА ў Аўстраліі
У спісе аб'ектаў Сусветнай спадчыны ЮНЕСКА у Аўстраліі значыцца 16 аб'ектаў (на 2008 г.).
Статыстыка
Усяго ў поўным спісе Сусветнай спадчыны лічыцца 830 аб'ектаў, гэта значыць дзель аб'ектаў Аўстраліі ў міры — 1,9 %
З 16 аб'ектаў Сусветнай спадчыны ў Аўстраліі:
Спіс
У дадзенай табліцы аб'екты размешчаныя ў парадку іх дадання ў спіс Сусветнай спадчыны ЮНЕСКА.
Роберт Даўні (малодшы)
Роберт Джон Даўні-малодшы (Robert John Downey Jr.; нар., ) — амерыканскі акцёр, прадзюсар і музыкант. Лаўрэат прэмій «Залаты глобус» (2001, 2010), BAFTA (1993), «Прэміі Гільдыі кінаакцёраў ЗША» (2001) і «Сатурн» (1994 2009, 2014), намінант на прэміі «Оскар» (1993, 2009) і «Эмі» (2001).
Tridrepana flava
Tridrepana flava — моль сямейства.
Арэал
Сустракаецца ў паўночна-ўсходніх раёнах Гімалаяў, Кітая, Тайваня, Сундаленда і Сулавесі.
Экалогія
Лічынкі харчуюцца лісцем. Падрослыя лічынкі скручваюць край ліста і фіксуюць яго шоўкам, каб акукляцца ўнутры.
Камсамольская (станцыя метро, Сакольніцкая лінія)
Гісторыя і паходжанне назвы
Станцыя адкрыта 15 мая 1935 года ў складзе першай пускавой пляцоўкі Маскоўскага метрапалітэна з 13 станцый — «Сакольнікі» — «Парк культуры» з адгалінаваннем «Ахотны рад» — «Смаленская». З 30 студзеня 1952 года злучана перасадкай з аднайменнай станцыяй Кальцавой лініі. Атрымала назву па Камсамольскай плошчы, на якую выходзіць. Плошча атрымала назву ў 1933 годзе ў сувязі з 15-годдзем стварэння УЛКСМ. Раней плошча звалася Каланчоўскай — па існавалым тут у XVII стагоддзі царскім шляхавым палацы з высокай вежай — каланчой. Пры вяртанні гістарычных назваў ў пачатку 1990-х гадоў планавалася вярнуць плошчы гістарычную назву Каланчоўская і гэтак жа пераназваць станцыю метро, але ад гэтага адмовіліся.
15 сакавіка 1941 года станцыя адзначана Сталінскай прэміяй 1-й ступені.
Тэхнічная характарыстыка
Канструкцыя станцыі — калонная трохпралётная мелкага залажэння (глыбіня залажэння — 8 метраў). На станцыі 23 пары калон. Крок калон — 7 метраў. Станцыя мае незвычайную канструкцыю: паколькі на станцыі меркаваўся вялікі пасажырапаток, уздоўж усёй залы над шляхамі збудаваны пешаходныя галерэі для раўнамернага размеркавання пасажыраў. На кожным з двух балконаў знаходзяцца па шэрагу з 45 калон. На перагоне паміж станцыямі «Камсамольская» і «Краснасельская» знаходзіцца адгалінаванне на электрадэпо «Паўночнае»; менавіта з яго 1 кастрычніка 1934 года на станцыю «Камсамольская» выйшаў першы спробавы склад Маскоўскага метрапалітэна, які складаўся з двух вагонаў.
Уотсан-Брэйк
Уотсан-Брэйк (Watson Brake) — помнік археалогіі ў Луізіяне (ЗША). Быў пабудаваны продкамі сучасных індзейцаў у архаічны перыяд (6 — 4 тысячагоддзі да н. э.).
Уотсан-Брэйк выкарыстоўваўся у якасці сезоннайй базы мабільнымі групамі паляўнічых і збіральнікаў. Пра гэта сведчаць знаходкі костак рыбін, што нерастуюць увесну — пачатку лета, і насенне раслін, што спеюць улетку або ўвосені. Пацеркі, каменныя прылады і абпаленыя кавалкі гліны, знойдзенныя археолагамі, сведчаць пра мясцовы характар вытворчасці.
Канчаткова пакінуты каля 4800 гадоў таму пасля таго, як рака Арканзас змяніла сваё рэчышча.
Нясвіжскі раённы выканаўчы камітэт
Нясвіжскі раённы выканаўчы камітэт — выканаўчы і распарадчы орган мясцовага кіравання базавага тэрытарыяльнага ўзроўню на тэрыторыі Нясвіжскага раёна Мінскай вобласці Беларусі. Падсправаздачны і падкантрольны Прэзідэнту Рэспублікі Беларусь і Мінскаму аблвыканкаму, падсправаздачны таксама Нясвіжскаму раённаму Савету дэпутатаў па пытаннях, аднесеных да яго кампетэнцыі. Агульнае кіраўніцтва дзейнасцю райвыканкама ажыццяўляе Старшыня выканкама. Выканаўчы камітэт размешчаны ў цэнтры горада Нясвіжа, у будынку па вул. Савецкай, 1.
Кубак Італіі па футболе
Кубак Італіі па футболе (Coppa Italia) — футбольны кубкавы турнір нацыянальнага ўзроўню ў Італіі, які праводзіцца штогод Лігай Серыі A. Дзеючы ўладальнік Кубка Італіі — міланскі «Інтэрнацыянале», які ў фінале 24 мая 2023 года перамог «Фіярэнціну» з лікам 2:1.
Хелюля
Хелюля (Хе́люля, Helylä) — пасёлак гарадскога тыпу, адміністрацыйны цэнтр Хелюльскага гарадскога паселішча Сартавальскага раёна Рэспублікі Карэлія. Размешчаны на Хелюльской раўніне, на рацэ Тохмаёкі (басейн Ладажскага возера), за 6 км на поўнач ад горада Сортавала на трасе А130 Сортавала — Алонец. Чыгуначная станцыя Хелюля, размешчаная на 264,9 км перагону Сортавала — Руцю. Аўтадарогамі звязаны з Сортавала, Петразаводскам і мястэчкам Вяртсіля (траса ў Фінляндыю).
IC 3909
IC 3909 — галактыка тыпу E (эліптычная галактыка) ў сузор’і Гончыя Псы.
Гэты аб’ект знаходзіцца ў арыгінальнай рэдакцыі індэкснага каталога.
Брузненго
Насельніцтва складае 2168 чалавек (2008 г.), шчыльнасць насельніцтва складае 210 чал./км². Займае плошчу 10 км². Паштовы індэкс — 13862. Тэлефонны код — 015.
Заступнікам населенага пункта лічыцца святы Пётр.
Дэмаграфія
Дынаміка насельніцтва:
Антон Паўлавіч Ласенка
Антон Паўлавіч Ласенка (Антон Павлович Лосенко; 30 ліпеня [10 жніўня] 1737,  — 23 лістапада [4 снежня] 1773, ) — рускі жывапісец. Прадстаўнік класіцызму, заснавальнік рускага гістарычнага жывапісу.
Нарадзіўся ў 1737 годзе ў сям’і рускага купца Паўла Якаўлевіча Лосева, які па гандлёвых справах часта бываў у Маларосіі і Польшчы, пазней пасяліўся ў Глухаве. Калі дзіцяці было чатыры гады, памерла маці, потым бацька, сямігадовы хлопчык быў аддадзены ў Санкт-Пецярбург у прыдворны хор. Навучаўся ў Парыжы ў Ж. Рэту, а пазней у Ж. М. В’ена (дзе яму заступнічаў Д. М. Галіцын). Вучні: І. А. Акімаў, Г. І. Угрумаў і М. І. Казлоўскі.
Марыя Шэрыфавіч
Ма́рыя Шеры́фавіч (Марија Шерифовић, Marija Šerifović; нар., Крагуевац) — сербская спявачка, пераможца конкурсу «Еўрабачанне» 2007 года з песняй «Малітва» на сербскай мове.
Біяграфія
Марыя Шэрыфавіч нарадзілася 14 лістапада 1984 года ў Крагуевацы, Сербія. Яе маці — вядомая сербская фальклорная спявачка Верыца Шэрыфавіч. Айцец Марыі — Райка Шэрыфавіч — музыкант-ударнік, меў турэцкія карані. Не адно пакаленне сям’і Шэрыфавіч было звязана з музыкай.
Упершыню Марыя выступіла на публіцы ў 12 гадоў з песняй Уітні Х’юстан I will Always Love You. Марыя скончыла музычную школу ў Крагуевацы. Пасля заканчэння сярэдняй школы жыве ў Белградзе.
Кар’ера
У 2003 годзе выйшаў дэбютный альбом Марыі Шэрыфавіч Naj, najbolja («Най, найлепшы»), што азнаменавала пачатак яе музычнай кар’еры. Найбольшым хітом альбома стала песня Znaj da znam («Ведай, што я ведаю»), напісанная Дарка Дзімітравым. У тым жа годзе Марыя ўдзельнічала на Budva-фестывалі з песняй Дарка Дзімітрава Gorka čokolada («Горкі шакалад»). У 2004 годзе яна прыняла ўдзел на тым жа фестывалі з песняй Bol do ludila і атрымала першае месца. Песня займала высокія радкі чартаў.
Другі альбом Марыі Шэрыфавіч — «Bez ljubavi» («Без кахання») быў выпушчаны ў 2006 годзе, і быў вельмі паспяховым. У пачатку 2007 года быў выпушчаны сінгл пад назвай Bez tebe («Без цябе»).
21 лютага 2007 года адбыўся першы сольны канцэрт Марыі Шэрыфавіч, які наведала чатырохтысячная аўдыторыя.
8 сакавіка 2007 года, Марыя выйграла на конкурсе Беовизиja-2007 з песняй Molitva, атрымаўшы найбольшую колькасць галасоў падчас аб’яднанага галасавання журы і тэлеаўдыторыі. І такім чынам была кваліфікаваная як першы прадстаўнік незалежнай Сербіі на еўрапейскім конкурсе «Еўрабачанне-2007» у Хельсінкі, Фінляндыя. Песня была таксама запісана на англійскай, фінскай і рускай мовах.
Падчас папярэдняга тура Марыя наведала Боснію і Герцагавіну, Харватыю, рэспубліку Македонія, Швейцарыю і Грэцыю.
12 мая адбыўся паўфінал «Еўрабачання-2007», 14 — фінал. У паўфінале Сербія была пад 15 нумарам. У фінале Марыя выступала пад 17 нумарам пасля Германіі і перад Украінай і заняла першае месца на конкурсе. У якасці бэк-вакалістак Марыі выступаў гурт Beauty Queens.
Па вяртанні Марыі Шэрыфовіч у Бялград у аэрапорце імя Ніколы Тэсла яе прывіталі каля 100 тысяч чалавек.
Асабістае жыццё
Марыя распавядала, што яе айцец пайшоў з сям’і яшчэ да яе нараджэння, а да гэтага рэгулярна збіваў маці і напіваўся. У Марыі ёсць адзінакроўны брат Даніель Паўлавіч, таксама спявак.
У 2013 годзе Шэрыфавіч прызналась, што з’яўляецца лесбіянкай.
NGC 1788
NGC 1788 (іншае абазначэнне — LBN 916) — адбівальная туманнасць у сузор’і Арыён.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Ялагаўскі сельсавет
Ялагаўскі сельсавет, ці Ялагінскі сельсавет — былая адміністрацыйна-тэрытарыяльная адзінка ў складзе Віцебскага раёна Віцебскай вобласці. Цэнтр — вёска Журжава.
Гісторыя
Утвораны 20 жніўня 1924 года ў складзе Віцебскага раёна Віцебскай акругі БССР. Цэнтр — вёска Ялагі. У 1927 годзе цэнтр сельсавета перанесены ў вёску Журжава. Пасля скасавання акруговай сістэмы 26 ліпеня 1930 года сельсавет у Віцебскім раёне БССР. 15 лютага 1931 года ўключаны ў гарадскую рысу Віцебска. З 27 ліпеня 1937 года ў складзе адноўленага Віцебскага раёна БССР, з 20 лютага 1938 года — Віцебскай вобласці. 16 ліпеня 1954 года скасаваны, тэрыторыя далучана да Бабініцкага сельсавета.
Атамекен (Акмолінская вобласць)
Атамекен — сяло ў Бурабайскім раёне Акмолінскай вобласці Казахстана. Уваходзіць у склад аульнай акругі Атамекен. Знаходзіцца прыкладна за 23 км на поўдзень ад цэнтра горада Шчучынска. Код КАТА — 117055100.
Спіс аб’ектаў Сусветнай спадчыны ЮНЕСКА ў Акіяніі
Няпоўны спіс аб'ектаў Сусветнай спадчыны ЮНЕСКА ў Акіяніі
Аўстралія
16 аб'ектаў, у тым ліку 2 на астравах у Акіяніі:
Чэмпіянат свету па снукеры 2015
Чэмпіяна́т све́ту 2015 (World Snooker Championship 2015, таксама вядомы як Betfred World Snooker Championship 2015 — ад назвы спонсара) — прафесійны рэйтынгавы турнір па снукеры, які праходзіў з 18 красавіка па 4 мая 2015 года ў тэатры Крусібл, у Шэфілдзе, Англія. Найпрэстыжнейшае і найбуйнейшае па рэйтынгавых ачках і прызавых грошах снукернае спаборніцтва, а таксама трэцяе спаборніцтва Трайной кароны ў сезоне 2014/2015. Турнір стаў 81-м розыгрышам чэмпіянату свету, які быў заснаваны ў 1927 годзе, і 39-м сусветным першынствам, якое праходзіла ў Крусібле. Кампанія «Betfred» у пяты раз спансавала чэмпіянат свету пасля розыграшаў 2009—2012 гадоў. Прызавы фонд турніру склаў £ (на £ больш, чым у мінулым годзе), з якіх £ атрымаў пераможца.
Чэмпіянат уключаў у сябе тры кваліфікацыйныя раўнды, якія праходзяць на працягу васьмі гульнявых дзён з 8 па 15 красавіка 2015 года ў міжнародным спартыўным цэнтры «Ponds Forge» у Шэфілдзе і ў якіх гулялі 128 удзельнікаў. 16 пераможцаў апошняга кваліфікацыйнага раўнда патрапілі ў Крусібл, дзе да іх далучыліся 16 першых сеяных ігракоў, і, пачынаючы з 1/16 фіналу, яны ўсе гулялі на выбыванне. У першых трох раўндах турніру на арэне тэатру Крусібл выкарыстоўваліся два гульнявыя сталы, а ў паўфіналах і фінале — адзін.
Былыя чэмпіёны свету Стыў Дэвіс, Кен Доэрці і Пітэр Эбдан, а таксама шасціразовы фіналіст Джымі Уайт не здолелі прайсці кваліфікацыю да чэмпіянату. Пры гэтым, Дэвіс стаў першым снукерыстам у гісторыі, які згуляў 100 матчаў на чэмпіянатах свету, уключаючы кваліфікацыйныя. Леташні чэмпіён Марк Сэлбі ледзь пазбег паразы ў першым раўндзе ад Курта Мэфліна, саступаючы з лікам 8:9 і выйграўшы матч у вырашальный партыі, аднак у другім раўндзе быў пераможаны дэбютантам Энтані Мак-Гілам з лікам 13:9 і стаў 16-м снукерыстам з 1977 года, які выйграў першы чэмпіёнскі тытул і не змог абараніць яго ў наступным годзе. У чвэрцьфінальным матчы паміж Нілам Робертсанам і Бары Хокінсам снукерысты зрабілі па чатыры соценныя брэйкі і, такім чынам, паўтарылі прафесійных матчаў (8 соценных брэйкаў за матч) і ўсталявалі новы рэкорд для 25-фрэймавых матчаў. Хокінс, які атрымаў перамогу з лікам 13:12, выйшаў у трэці паўфінал чэмпіянатаў свету запар. У паўфінальным матчы супраць Шона Мёрфі Хокінс выканаў 3 соценныя брэйкі, а яго апанент — 5, у выніку чаго рэкорд па колькасці соценных брэйкаў у прафесійным матчы зноў быў паўтораны. Мёрфі, які перамог з лікам 17:9, у трэці раз выйшаў у фінал сусветнага першынства пасля перамогі ў 2005 годзе і паразы ў 2009 годзе. Другім фіналістам стаў Сцюарт Бінэм, які да гэтага толькі аднойчы даходзіў да чвэрцьфінальнай стадыі і ніколі не праходзіў далей за яе, перамогшы ў паўфінальным матчы фіналіста чэмпіянату свету 2011 года Джада Трампа ў вырашальным фрэйме. У матчы другога раўнда супраць Алістэра Картэра Ніл Робертсан выканаў найвышэйшую серыю на турніры ў 145 балаў, а ў чвэрцьфінальным паядынку супраць Роні О’Салівана яе паўтарыў Сцюарт Бінэм, у выніку чаго яны падзялілі прыз паміж сабой. У агульнай колькасці на чэмпіянаце свету было аформлена 86 сэнчуры-брэйкаў, што стала рэкордным вынікам, пераадолеўшы папярэдні рэкорд 2009 года ў 83 соценныя серыі. Найбольшую колькасць соценных брэйкаў на турніры аформіў Шон Мёрфі — 13.
Пераможцам турніру стаў Сцюарт Бінэм, які прайграваў Мёрфі ў фінальным матчы 4:8 і 8:9 пасля першага гульнявога дня, але дамінаваў у трэцяй сесіі фінала і давёў паядынак да перамогі, упершыню стаўшы чэмпіёнам свету. Бінэм перайграў на сваім шляху да тытула Робі Уільямса (10:7), Грэма Дота (13:5), пяціразовага чэмпіёна і леташняга фіналіста Роні О’Салівана ў чвэрцьфінале (13:9), Джада Трампа ў паўфінальным матчы (17:16) і пераможцу Мастэрс Шона Мёрфі ў фінальным паядынку з лікам 18:15. Такім чынам, 38-гадовы англічанін стаў самым узроставым чэмпіёнам свету (таксама, як і фіналістам) з 1978 года, калі 45-гадовы Рэй Рыярдан перамог на чэмпіянаце ў шосты раз. Бінэм выйграў свой 11-ы прафесійны і трэці рэйтынгавы тытул у кар’еры, а таксама першы рэйтынгавы турнір у Вялікабрытаніі (пасля перамог на адкрытым чэмпіянаце Аўстраліі 2011 года і Шанхай Мастэрс 2014 года) і чацвёрты турнір у сезоне. Апроч таго, гэтая перамога паспрыяла ўздыму Сцюарта Бінэма ў рэйтынгу з дзясятай пазіцыі на другую, якая стала найвышэйшым месцам у яго прафесійнай кар’еры.
Турнір
Чэмпіянат свету 2015 года стаў 81-м чэмпіянатам свету па снукеры, які штогод праходзіў з 1927 года з перапынкамі з 1941 па 1945 гады і з 1958 па 1963 гады. Турнір з'яўляецца адным з трох турніраў Трайной снукернай кароны (разам з чэмпіянатам Вялікабрытаніі і Мастэрс), а таксама самым прэстыжным і самым высокааплатным з усіх снукерных спаборніцтваў. З самога заснавання чэмпіянат свету праходзіў у розных гарадах Англіі, а таксама на востраве Джэрсі (1957), у Паўднёва-Афрыканскай Рэспубліцы (1965) і ў Аўстраліі (1971, 1975). З 1977 года сусветнае першынства праходзіць на арэне тэатру Крусібл у Шэфілдзе.
Чэмпіянат свету 2015 праходзіў пад эгідай сусветнай асацыяцыі прафесійнага більярда і снукера (World Professional Billiards and Snooker Association) і ўваходзіў у каляндар мэйн-тура, а таксама з'яўляўся адзінаццатым і апошнім рэйтынгавым турнірам снукернага сезона 2014/2015.
Матчы асноўнай стадыі турніру (31 паядынак) гуляліся на двух сталах арэны тэатру Крусібл, а кваліфікацыя спаборніцтва праходзіла ў міжнародным спартыўным цэнтры «Ponds Forge» у Шэфілдзе, Англія і скончылася за некалькі дзён да пачатку чэмпіянату свету.
Прызавыя грошы
Кампанія Betfred у пяты раз спансіравала чэмпіянат свету па снукеры пасля розыгрышаў 2009—2012 гадоў. Прызавы фонд турніру ўзрос у параўнанні з мінулым годам на £150,000 і склаў £1,364,000 (найвышэйшы прызавы фонд на чэмпіянаце свету з 2004 года). Рэкордны першы прыз ў гісторыі снукерных турніраў, £300,000, які быў усталяваны на чэмпіянаце ў 2014 годзе, застаўся на тым жа ўзроўні.
Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады. Аднак, у адрозненні ад падліку ачкоў у сезонах 2012/2013 і 2013/2014, калі снукерыст, які прайграваў у першым жа матчы на турніры, атрымліваў у рэйтынг колькасць ачкоў у два разы меншую за колькасць прызавых грошай, з сезона 2014/2015 снукерыст, які прайгравае ў сваім першым матчы, увогуле не атрымлівае рэйтынгавых ачкоў.
Дабрачыннасць
Дабрачынная акцыя, якая была арганізавана ў 2014 годзе, была падтрымана новым спонсарам турніру кампаніяй Betfred, у выніку чаго апроч прызавога фонда ў 1,364,000 фунтаў яна ахвяравала дзіцячаму хоспісу «Bluebell Wood» у Паўночным Энстане, графства Іаркшыр, які прапануе дапамогу і падтрымку дзецям і моладзі з прагназуемым неспрыяльным зыходам захворвання, па 200 фунтаў стэрлінгаў за кожны сэнчуры, які снукерысты аформілі ў асноўнай стадыі чэмпіянату. Апроч таго, калі снукерысты выканалі б больш за 70 соценных серый у рамках чэмпіянату, кампанія паабяцала ахвяраваць хоспісу суму ў £25,000. Да гэтага толькі на трох чэмпіянатах свету ўдзельнікі аформілі больш за 70 соценных брэйкаў (2009, 2011, 2012); у 2013 і 2014 гадах было зроблена 55 і 58 сэнчуры адпаведна.
Фармат турніру
На чэмпіянаце свету 2015 прынялі ўдзел 144 ігракі, з якіх 118 — удзельнікі мэйн-тура і 26 — аматары. 128 удзельнікаў — ігракі з нумарамі пасеву з 17 па 118, і 26 аматараў — пачалі турнір з першага кваліфікацыйнага раўнда ў фармаце матча на выбыванне (64 гульні), які праходзіў за 10 дзён да асноўнай стадыі. Пасля гэтага пераможцы гулялі паміж сабой у другім раўндзе (32 гульні) і ў заключным трэцім (16 гульняў). Пры гэтым пасеў чэмпіянату прадвызначаў немагчымасць сустрэчы ігракоў з нумарамі пасеву з 17 па 80 раней за другі кваліфікацыйны раўнд, ігракоў з нумарамі пасеву з 17 па 48 раней за трэці раўнд, а снукерысты з нумарамі пасеву з 17 па 32 увогуле не маглі патрапіць адзін на аднаго ў кваліфікацыі. Кваліфікацыя чэмпіянату свету ў другі раз запар праходзіла ў міжнародным спартыўным цэнтры «Ponds Forge» у Шэфілдзе, Англія. Такім чынам, у асноўную стадыю спаборніцтва свету выйшлі 16 ігракоў, якія далучыліся да 16 снукерыстаў з нумарамі пасеву з 1 па 16.
Кваліфікацыя
Пасеў ігракоў на чэмпіянат свету 2015 быў утвораны паводле афiцыйнага рэйтынгу на 6 красавіка 2015 года (пасля адкрытага чэмпіянату Кітая 2015 года). У пачатку сезона WPBSA зрабіла заяву пра тое, што трынаццаты нумар пасеву Алістэра Картэра, які прапусціў амаль усе рэйтынгавыя турніры ў другой палове 2014 года з-за лячэння раку лёгкіх, будзе замарожаны. Такім чынам, паколькі Картэр не ўваходзіў у топ-16 сусветнага рэйтынгу, Майкл Уайт, які займаў шаснаццаты радок у рэйтынгу, не атрымаў месца сярод шаснаццаці снукерыстаў, якія патрапілі на турнір без кваліфікацыі.
Соценныя серыі
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага іграка.
Удзельнікі
У асноўнай стадыі чэмпіянату свету 2015 прымалі ўдзел 16 ігракоў, якія мелі найвышэйшыя нумары пасеву, а таксама 16 снукерыстаў, якія перамаглі ў матчах трэцяга кваліфікацыйнага раўнда.
39-гадовы Роні О’Саліван прымаў удзел у 23-й асноўнай стадыі чэмпіянату свету запар, не прапусціўшы ніводнага турніру са свайго дэбютнага розыгрышу 1993 года. У 21-ы раз запар у Крусібле гуляў 39-гадовы Джон Хігінс, які дэбютаваў у 1995 годзе. 44-гадовы Алан Мак-Манус прымаў удзел у дзевятнаццатым розыгрышы асноўнай стадыі турніру, а 40-гадовы Марк Уільямс — у васемнаццатым.
У 2015 годзе ў Крусібл патрапілі 4 дэбютанты: Энтані Мак-Гіл (32), Курт Мэфлін (38), Сцюарт Кэрынгтан (69) і Крэйг Стэдмэн (80).
З усіх удзельнікаў максімальную колькасць чэмпіёнскіх тытулаў меў Роні О’Саліван (5 тытулаў: 2001, 2004, 2008, 2012, 2013) і ў выпадку чарговай перамогі мог зраўняцца з Стывам Дэвісам, які выйграў 6 чэмпіянатаў свету (1981, 1983, 1984, 1987, 1988, 1989). Апроч О'Салівана чэмпіёнамі свету станавіліся яшчэ шэсць удзельнікаў турніру: Джон Хігінс (4 тытулы: 1998, 2007, 2009, 2011), Марк Уільямс (2 тытулы: 2000, 2003), Марк Сэлбі (2014), Ніл Робертсан (2010), Грэм Дот (2006) і Шон Мёрфі (2005).
Марк Сэлбі, які ўпершыню стаў чэмпіёнам свету ў 2014 годзе, мог зруйнаваць так званы «праклён Крусібла»: ні адзін снукерыст, які выйграў чэмпіянат свету ў першы раз, не здолеў абараніць свой ​​тытул з тых часоў, як галоўны турнір сезона праходзіць у Тэатры Крусібл ў Шэфілдзе (з 1977 года).
Самым узроставым удзельнікам асноўнай стадыі чэмпіянату свету 2015 года стаў 44-гадовы Алан Мак-Манус. Марку Дэвісу падчас турніру было 42 гады, а Джо Пэры, Робіну Халу і Марку Уільямсу — па 40. Самым маладым іграком, які патрапіў на сусветнае спаборніцтва стаў 23-гадовы Чжан Аньда. Энтані Мак-Гілу і Сцюарту Кэрынгтану было па 24 гады, а Джаду Трампу — 25.
Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх чэмпіянатах свету.
Рэферы
На матчах чэмпіянату свету працавала восем рэферы з сямі краін.
Суддзёй фінальнага паядынку ўпершыню быў абраны Аліўе Мартэл з Бельгіі. 45-гадовы рэферы дэбютаваў на сусветных першынствах у 2010 годзе на матчы другога раўнда паміж Нілам Робертсанам і Мартынам Гоўлдам. Ён абслугоўваў фіналы German Masters 2013, гранд-фіналу PTC 2014, паўфінальны матч чэмпіянату свету 2014 года паміж Нілам Робертсанам і Маркам Сэлбі, а таксама фінальны паядынак сусветнага гран-пры 2015 года. Мартэл стаў другім пасля Яна Вярхааса суддзёй з кантынентальнай Еўропы і першым бельгійцам, які працаваў на найбуйнейшым снукерным матчы.
Упершыню ў Крусібле працавалі 25-гадовы нямецкі рэферы Марсэль Экарт і кітайскі суддзя Чжэн Вэйлі.
Ніжэй прадстаўлены спіс усіх васьмі рэферы, якія працавалі ў асноўнай стадыі чэмпіянату, а таксама матчы, якія яны абслугоўвалі ў рамках турніру.
Расклад і кошт квіткоў
Чэмпіянат свету 2015 года праходзіў на працягу 17 дзён (з суботы 18 красавіка па панядзелак 4 мая) за двума сталамі (паўфіналы і фінал праходзілі за адным сталом) на арэне тэатру Крусібл у Шэфілдзе, Англія. Кожны дзень на чэмпіянаце праходзіла па тры ці дзве гульнявыя сесіі. Кошт квіткоў на матчы спаборніцтва залежыў ад стадыі турніру, сесіі (часам чым пазней пачыналася сесія, тым даражэй каштавалі квіткі), дня тыдня (часам у выходныя дні квіткі каштавалі даражэй). На матчы першага раўнда квіткі каштавалі ад £16 да £23, на матчы другога раўнда — £24, на чвэрцьфіналы — ад £31 да £36, на паўфіналы — ад £37 да £42, на тры першыя сесіі фінальнага паядынку — £57, а на чацвёртую сесію фінала — £72. Апроч таго, распаўсюджваліся квіткі класа «VIP Hospitality», якія каштавалі ад £180.
Лёсаванне
Лёсаванне чэмпіянату свету 2015 года праходзіла 16 красавіка, на наступны дзень пасля заканчэння апошняга кваліфікацыйнага раўнда, і транслявалася ў прамым эфіры на афіцыйным канале YouTube галоўнага спонсара чэмпіянату — кампаніі Betfred. Кароткую цырымонію правялі шасціразовы чэмпіён свету Стыў Дэвіс і старшыня Сусветнай асацыяцыі прафесійнага більярда і снукера Бары Хёрн. Працэс заключаўся ў тым, што яны па чарзе даставалі з мяшочкаў невялікія шары з нумарамі ад 1 да 32, кожны з якіх азначаў нумар пасеву пэўнага гульца. У сваю чаргу ў мяшочку Дэвіса былі нумары ад 1 да 16, а ў Хёрна — нумары ад 17 да 32, так як фармат першага раўнда чэмпіянату свету ўключаў у сябе матчы першых шаснаццаці сеяных супраць астатніх гульцоў. Такім чынам, адразу вызначаліся пары 1/16 фіналу чэмпіянату свету. Пары першага раўнда былі размеркаваныя ў турнірнай сетцы па класічных правілах: у выпадку выхаду ў наступны раўнд усіх ігракоў, якія маюць лепшы нумар пасеву, чым іхнія сапернікі, 1-ы сеяны трапляе ў другім раўндзе на 16-га, 2-і — на 15-га, 3-ці — на 14-га і т.д., пасля чаго ў тым жа выпадку 1-ы нумар пасеву трапляе ў чвэрцьфінале на 8-га, 2-і — на 7-га, 3-ці — на 6-га і 4-ы — на 5-га, а ў паўфінале 1-ы сеяны трапляе на 4-га, а 2-гі — на 3-га.
Вынікі лёсавання
Ніжэй прадстаўлены вынікі лёсавання ў выглядзе пар першага раўнда чэмпіянату свету. Таксама падаецца лік асабістых сустрэч паміж снукерыстамі, лік асабістых сустрэч на рэйтынгавых турнірах і на чэмпіянатах свету асобна.
Першы дзень (18 красавіка)
Выбыў: Курт Мэфлін (38)
Матчы чэмпіянату свету па снукеры пачаліся ў суботу 18 красавіка за дзвюма сталамі на арэне тэатру Крусібл. Па традыцыі матчам адкрыцця стала гульня з удзелам леташняга пераможцы і першага сеянага турніру, якім з'яўляўся Марк Сэлбі. Лідар сусветнага рэйтынгу сустракаўся з дэбютантам чэмпіянату Куртам Мэфлінам, адзіным прадстаўніком Нарвегіі сярод прафесіянальных снукерыстаў, з якім перасякаўся менш чым за месяц да сусветнага першынства ў паўфінале адкрытага чэмпіянату Кітая і перамог з лікам 6:3. Спартсмены з першых фрэймаў дэманстравалі высокі ўзровень гульні: 31-гадовы ўраджэнец Лестэра адкрыў лік з серыяй у 84 балы, на што яго апанент адказаў падыходам у 96 ачкоў у другой партыі. Марк выканаў першы соценны брэйк турніру ў 108 ачкоў у трэцім фрэйме, а Мэфлін набраў 60 балаў у чацвёртым, пасля чаго давёў яго да перамогі і зноў зраўняў лік — 2:2. Сэлбі, які выйграў апошні турнір перад чэмпіянатам, адкрыты чэмпіянат Кітая, дамінаваў у пятым фрэйме, выйграўшы яго з падыходам у 53 ачкі, а 38-ы нумар рэйтынгу пачаў серыю ў наступнай партыі, аднак спыніўся на 44 балах, дазволіўшы праціўніку выканаць брэйк у 69 ачкоў і павесці ў ліку 4:2. У напружаным сёмым фрэйме Марк зрабіў серыю ў 56 балаў і забіў фрэйм-бол, але яго апанент паставіў снукер на апошнім жоўтым шары, вымусіўшы Сэлбі памыліцца, пасля чаго зачысціў стол і зраўняў лік, дабіўшыся перагулёўкі на чорным шары. Чэмпіён свету пакінуў за сабой партыю, забіўшы дадатковы чорны і павёўшы з лікам 5:2, а ў восьмым фрэйме Курт аформіў пераможны брэйк у 88 ачкоў і скараціў адставанне. У апошнім фрэйме першай гульнявой сесіі дамінаваў Марк Сэлбі, скончыўшы першую палову паядынку з лікам 6:3 на сваю карысць. У гэты ж час за суседнім сталом гулялі 11-ы нумар пасеву Марка Фу з Ганконга, які даходзіў да паўфіналу чэмпіянату ў 2006 годзе, і 42-і нумар пасеву Джымі Робертсан, які правёў толькі адзін матч у Крусібле ў 2011 годзе, саступіўшы Марку Сэлбі з лікам 1:10. Англічанін доўга не мог увайсці ў гульню, пакуль яго апанент выйграў два першыя фрэймы з серыямі ў 61 і 87 балаў, пасля чаго Робертсан, які ў кваліфікацыі перамог 23-га сеянага кітайца Сяа Гадуна ў вырашальным фрэйме, узяў верх у трэцяй партыі і размачыў лік. Пры ліку 37:59 у чацвёртым фрэйме 28-гадовы снукерыст з графства Сусекс атрымаў перамогу ў тактычнай дуэлі за апошні руды шар і, зачысціўшы стол, зраўняў лік у партыі, перавёўшы яе ў перагулёўку на чорным шары, але Фу апынуўся больш удачлівым на гэтым этапе і зноў павялічыў адрыў да двух ачкоў — 3:1. Пасля невялікага перапынку Джымі пайшоў на максімальны брэйк у пятым фрэйме, але страціў пазіцыю, забіўшы 10 чырвоных і 10 чорных шароў, аднак зрабіў лік 2:3. Пры ліку 33:56 і пяці шарах на стале ў шостай партыі ён здолеў выканаць клірэнс з зялёнага шара і пакінуць за сабой яшчэ адзін фрэйм, а таксама перамог у напружанай сёмай партыі, упершыню ў паядынку выйшаўшы наперад — 4:3. Аднак 37-гадовы снукерыст з Ганконга спыніў націск праціўніка і вярнуў сабе лідарства да канца першай сесіі, выйграўшы восьмы і дзявяты фрэймы з брэйкамі ў 56 і 66 балаў.
Падчас дзённай сесіі стартавага дня на арэну тэатра Крусібл выйшлі шатландцы Стывен Магуайр, двухразовы паўфіналіст чэмпіянату, і дэбютант Энтані Мак-Гіл. Выдатная серыя ў 92 ачкі дазволіла 24-гадоваму снукерысту, які перамог Марка Кінга ў кваліфікацыі з лікам 10:9, адкрыць лік у паядынку, пасля чаго 16-ы сеяны турніру зраўняў лік з брэйкам у 62 балы. Мак-Гіл дамінаваў у трох наступных партыях, выйшаўшы наперад з лікам 4:1 з дапамогай дзвюх серый у 53 ачкі, а Стывен выканаў брэйк у 73 балы ў шостым фрэйме і скараціў адставанне да двух ачкоў. Энтані быў мацней у сёмай партыі, выйграўшы яе з пераможным падыходам у 48 балаў, а Магуайр аформіў серыю ў 86 ачкоў у наступным фрэйме, зрабіўшы лік 3:5. Пры ліку 26:63 у заключнай партыі першай сесіі матча Мак-Гіл выходзіў з снукера на апошнім чырвоным шары і выпадкова паставіў зваротны снукер, які выклікаў памылку яго апанента, пасля чаго малады шатландзец зачысціў стол, але не выйшаў на апошні чорны пры ліку 60:63, аднак пасля няўдалага адыгрышу Магуайра забіў апошні шар і зрабў лік 6:3 на сваю карысць да перапынку ў матчы. За суседнім сталом іншы шатландскі снукерыст Джон Хігінс, чатырохразовы чэмпіён свету, пачаў сустрэчу супраць васемнаццатага сеянага Роберта Мілкінса. 39-гадовы шатландзец, які атрымаў перамогу на адкрытым чэмпіянаце Уэльса 2015, якая стала яго 26-м рэйтынгавым тытулам, дамінаваў у першых трох партыях, выйграўшы іх з брэйкамі ў 41, 72 і 64 ачкі адпаведна, пакуль яго апанент здолеў набраць толькі 39 балаў. Пераможнай серыяй у 43 ачкі Мілкінс, які да гэтага выйграў толькі два матчы ў Крусібле, перамог у чацвёртым фрэйме, але Джон пакінуў за сабой пятую партыю з брэйкам у 62 балы і шостую з падыходамі ў 47 і 39 ачкоў, павялічыўшы свой адрыў да ліку 5:1. Нягледзячы на серыю Хігінса ў 46 балаў у пачатку сёмага фрэйма Мілкінс здолеў адыграць адставанне і выйграць партыю, зачысціўшы стол да апошняга чорнага, пасля чаго пакінуў за сабой восьмы фрэйм з двума падыходамі ў 50 і 33 ачкі, а таксама аформіў сваю найвялікшую серыю ў сесіі, 58 балаў, у дзявятай партыі, аднак яго праціўнік набраў зваротныя 27 ачкоў і пазней зачысціў стол з перадапошняга чырвонага шара, зрабіўшы лік 6:3 на сваю карысць да перапынку ў матчы.
Увечары першага гульнявога дня на чэмпіянаце пачалася другая сесія паядынку паміж Маркам Сэлбі і Куртам Мэфлінам пры ліку 6:3 на карысць першага нумара рэйтынгу. Прадстаўнік Англіі ўзяў стартавую партыю сесіі з серыяй у 48 балаў, пасля чаго, дзякуючы падыходу ў 49 ачкоў, адзінаццаты фрэйм матча застаўся за Куртам. Сэлбі выканаў другі сэнчуры-брэйк у матчы, 124 ачкі, і павялічыў свой адрыў да ліку 8:4. Затым Мэфлін пакінуў за сабой трынаццатую партыю з брэйкам у 62 балы, а ў чатырнаццатай зрабіў падыход у 47 ачкоў на старце, пасля чаго здабыў 30 штрафных балаў выдатным снукерам і давёў яе да перамогі, скараціўшы адставанне да двух пунктаў. Пры ліку 27:33 у пятнаццатым фрэйме 38-ы сеяны турніру, які разграміў у кваліфікацыі Стыва Дэвіса і ў вырашальным фрэйме перамог Фергала О'Браена, дальнім ударам забіў чырвоны шар і здзейсніў пераможны падыход у 51 ачко, а таксама дамінаваў у шаснаццатай партыі і, такім чынам, зраўняў лік у матчы — 8:8. У сямнаццатай партыі пасля падыхода ў 46 балаў Сэлбі і зваротнай серыі ў 43 ачкі Мэфліна гульня дайшла да каляровых шароў, і Курт паставіў снукер на жоўтым шары, вымусіўшы апанента аддаць пазіцыю, і зачысціў стол да чорнага шара, выйграўшы пятую партыю запар і ўпершыню ў матчы выйшаўшы наперад. Курт Мэфлін меў шанец скончыць паядынак сенсацыяй у наступнай партыі, але памыліўся на серыі ў 25 балаў, страціўшы пазіцыю, пасля чаго яго праціўнік аформіў падыход у 47 ачкоў і паставіў снукер, а, калі снукерыст з Нарвегіі памыліўся на дальнім чырвоным, набраў неабходныя балы і зраўняў лік у матчы — 9:9. У вырашальнай партыі Мэфлін зноў атрымаў шанец, але дапусціў памылку пры гульне чырвонага ў дальні вугал, дазволіўшы Марку набраць 43 ачкі, а пазней давесці фрэйм да перамогі і выйсці ў другі раўнд.
Другі дзень (19 красавіка)
Выбылі: Джымі Робертсан (42),  Рыкі Уолдэн (7),  Роберт Мілкінс (18),  Стывен Магуайр (16)
У ранішняй сесіі другога гульнявога дня для заканчэння матча да стала выйшлі Марка Фу і Джымі Робертсан пры ліку 5:4 на карысць 11-га сеянага снукерыста. У дзясятай партыі паядынку брытанец выканаў сэнчуры-брэйк у 106 балаў, пасля чаго яго апанент хутка ўзяў два фрэймы з серыямі ў 70 і 88 балаў, павялічыўшы адрыў да двух ачкоў. Падыходы ў 32 і 44 ачкі дапамаглі Робертсану скараціць адставанне да ліку 6:7 да канца першай паўсесіі другой паловы матчу. Пасля перапынку ён меў магчымасць зраўняць лік, але дазволіў Марку зачысціць стол з апошняга чырвонага шара пры ліку 27:46 і зноў адарвацца на дзве партыі. У пятнаццатым і шаснаццатым фрэймах паядынку Фу здзейсніў выніковыя серыі ў 63 і 73 балы, якія дапамаглі яму давесці паядынак да перамогі з лікам 10:6 і ў трэці раз запар прайсці ў 1/8 фіналу сусветнага першынства.
Увечары 19 красавіка працягвалі свой матч 14-ы сеяны Джон Хігінс і Роберт Мілкінс, найвышэйшы сеяны, які прайшоў праз кваліфікацыю. Хігінс аднаасобна дамінаваў у пачатку сесіі, узяўшы верх у дзясятай і адзінаццатай партыях з брэйкамі ў 77 і 75 ачкоў і павялічыўшы лік да 8:3, аднак яго 39-гадовы апанент перамог у наступным фрэйме з серыяй у 44 балы, а таксама дамінаваў у трынаццатай партыі і скараціў адставанне да трох ачкоў. У чатырнаццатым фрэйме Джон зрабіў падыход у 44 ачкі, а пазней дапоўніў яго пераможнай серыяй у 69 балаў, а ў пятнаццатай партыі аформіў сэнчуры-брэйк у 106 ачкоў і давёў матч да перамогі з лікам 10:5, упершыню з 2012 года выйшаўшы ў другі раўнд чэмпіянату свету. Адначасова для працягу свайго матча на арэну выйшлі ўдзельнікі шатландскага дэрбі Стывен Магуайр і Энтані Мак-Гіл пры ліку 6:3 на карысць 32-га сеянага чэмпіянату. Былы другі нумар сусветнага рэйтынгу ўзяў верх у стартавым фрэйме сесіі з серыяй у 60 ачкоў, на што яго праціўнік адказаў брэйкам у 97 балаў у наступнай партыі, а пры ліку 24:53 у дванаццатым фрэйме зачысціў стол з апошняга чырвонага шара, павялічыўшы адрыў да ліку 8:4. 34-гадовы Магуайр дамінаваў у трынаццатай партыі, а Энтані пакінуў за сабой наступную з пераможным падыходам у 49 ачкоў і максімальна наблізіўся да перамогі, зрабіўшы лік 9:5 на сваю карысць. Пасля гэтага Стывен выйграў пятнаццаты і шаснаццаты фрэймы з брэйкамі ў 51 і 81 бал, а таксама сямнаццатую партыю з падыходамі ў 44 і 56 ачкоў, здолеўшы скараціць адставанне да аднаго фрэйма і дазволіўшы апаненту набраць толькі 18 пунктаў за тры партыі. Пры ліку 0:53 у васемнаццатым фрэйме Энтані Мак-Гіл атрымаў пазіцыю для серыі, але спыніўся на 15 ачках і дазволіў праціўніку зраўняць лік і перавесці матч у вырашальную партыю, прайграўшы чацвёрты фрэйм запар. У пачатку дзевятнаццатага фрэйма дэбютант чэмпіянату згуляў складаны дальні шар у верхнюю лузу, пасля чаго здзейсніў выдатны і адзіны соценны брэйк у матчы, 122 ачкі, і сенсацыйна прайшоў у другі раўнд, спыніўшы больш дасведчанага суайчынніка, які ў трэці год запар саступіў у першым матчы ў Крусібле.
Трэці дзень (20 красавіка)
Выбылі: Мэцью Сэлт (31),  Джэймі Джонс (40),  Робі Уільямс (58)
Чацвёрты дзень (21 красавіка)
Выбылі: Марк Дэвіс (19),  Алан Мак-Манус (24),  Раян Дэй (21)
Пяты дзень (22 красавіка)
Выбылі: Крэйг Стэдмэн (80),  Марк Уільямс (15),  Чжан Аньда (97)
Шосты дзень (23 красавіка)
Выбылі: Сцюарт Кэрынгтан (69),  Робін Хал (68)
Сёмы дзень (24 красавіка)
Выбыў: Марк Сэлбі (1)
Восьмы дзень (25 красавіка)
Выбылі: Джон Хігінс (14),  Грэм Дот (20),  Марк Ален (12)
Дзясяты дзень (27 красавіка)
Выбылі: Джо Пэры (9),  Марка Фу (11),  Мэцью Стывенс (35),  Алістэр Картэр (13)
Сямнаццаты дзень (4 мая)
Выбыў: Шон Мёрфі (8)
Серыі, вышэйшыя за 50 ачкоў
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага іграка.
Сітуацыя пасля турніру
Паколькі афіцыйны рэйтынг уключаў у сябе ачкі, набраныя ігракамі за два гады, пасля турніру снукерысты, атрымаўшы ачкі за чэмпіянат свету 2015, страцілі ачкі, набраныя імі ў рамках чэмпіяната свету 2013.
У табліцы прадстаўлены змены ў афіцыйным рэйтынгу ў рамках топ-64 пад дзеяннем вынікаў чэмпіянату свету 2015.
Tridrepana fulvata
Tridrepana fulvata — моль сямейства.
Апісанне
Размах крылаў 30-38 мм для самцоў і 32,5-45 мм для самак.
Лічынкі харчуюцца відамі.
Арэал
Была апісана Снеленам у 1876 годзе. Сустракаецца ў Кітаі, Індыі, М’янме, Малайзіі і Інданезіі.
Узрэчча (Шумілінскі раён)
Узрэ́чча (, Узречье) — вёска ў Шумілінскім раёне Віцебскай вобласці. Уваходзіць у склад Каўлякоўскага сельсавета.
Да 20 мая 1960 года вёска ўваходзіла ў склад Навікоўскага сельсавета, да 13 студзеня 1984 года — у склад Бешанковіцкага сельсавета.
Безмяны
Безмяны́ (, Безмены) — вёска ва Уздзенскім раёне Мінскай вобласці. Уваходзіць у склад Азерскага сельсавета.
Серадз
Се́радз (Sieradz) — горад у Польшчы, на рацэ Варта, адміністрацыйны цэнтр Сярадзкага павета Лодзьскага ваяводства. Утварае гарадскую гміну, таксама з’яўляецца сядзібай вясковай гміны Серадз. Займае плошчу 51,22 км². Насельніцтва — (2004).
VNV Nation
VNV Nation — музычны гурт электронна-індустрыйнай сцэны, заснавальнікі напрамка futurepop. VNV у назве гурта значыць перамога, а не помста.
Гісторыя
Пачатак свайго існавання «VNV Nation» бярэ ў Лондане, дзе пад канец 80-х гадоў Ронанам Гарысам (Ronan Harris) быў створаны праект пад назваю «Nation. Сам Гарыс - ірландскі эмігрант. Музыкаю ён пачаў займацца яшчэ ў Дубліне, але спачатку ў яго нічога не выходзіла. У 1987 годзе ён пераязджае ў Лондан, спрабуючы змяніць стан рэчаў, а таксама каб знайсці працу. Тады і з'яўляецца праект пад назваю «Nation». Першаю яго працаю ў рамках «Nation» стала стварэнне альтэрнатыўнай версіі саўндтрэка да фільма «1984». Праект звёўся да рэміксавання ў ЕВМ-стылістыцы з дадаткам аркестравых элементаў. Пад канец 80-х Ронан сустракае Марка Джэксана (Mark Jackson), які становіцца спачатку сэсійным ударнікам праекта, а потым паўнапраўным яго членам.